44. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε6/8810/3016 της 21/31 Δεκ. 1981 (ΦΕΚ Β΄ 793) Μείωση χρηματικών προκαταβολών. Έχοντας υπόψη τις διατάξεις: α)Της Ε6/640/175/81 αποφάσεις του Υπουργού Εμπορίου «περί προσαρμογής των εισαγωγικών πινάκων προς το Νέο Τελωνειακό Δασμολόγιο Εισαγωγής». β)Του Νόμ. 400/76 «περί Υπουργικού Συμβουλίου και Υπουργείων». γ)Του Νόμ. 936/79 «περί τροποποιήσεως και συμπληρώσεως των περί Εξωτερικού Εμπορίου διατάξεων, ως και καταργήσεως συναφών διατάξεων». δ)Της Ε6/7900/79 κοινής αποφάσεως των Υπουργών Οικονομικών και Εμπορίου «περί κωδικοποιήσεως και  συμπληρώσεως των διατάξεων που ρυθμίζουν τα της εισαγωγής αγαθών από την αλλοδαπή», και Σελ. 250,532(β) Τεύχος ΣΤ92-Σελ. 12 ε)Του άρθρ. 38 του Νόμ. 945/79 «περί κυρώσεως της Συνθήκης Προσχωρήσεως της Ελλάδος στην Ευρωπαϊκή Οικονομική Κοινότητα», αποφασίζουμε: 1.Οι χρηματικές προκαταβολές που κατατίθενται κατά την χορήγηση των εγκρίσεων εισαγωγής από οποιαδήποτε Χώρα, ειδών περιλαμβανομένων στους εισαγωγικούς πίνακες Φ50-1, Φ50-2, Φ100-1 και Φ100-2, μειώνονται από 1.1.1982 κατά 25% και ορίζονται αντιστοίχως σε 35%, 11,2%, 70% και 22,4%. Η παρούσα απόφαση της οποίας η ισχύς αρχίζει από 1.1.1982, να δημοσιευθεί στην Εφημερίδα της Κυβερνήσεως. 